Nr. UVT: 43522 / 27.09.2019

Către Facultatea \_\_\_\_\_\_\_\_\_\_\_\_\_\_\_\_\_\_\_

În atenția Doamnei/ Domnului Decan

Coordonatorilor Departamentali Erasmus+

Vă transmitem alăturat calendarul selecției studenților pentru mobilități de studii realizate ȋn cadrul programului Erasmus+ cu statele partenere **(Erasmus+ Partner Countries)** pentru **semestrul al II-lea al anului universitar 2019-2020,** precum și informații privind conținutul dosarului de candidatură, criteriile de selecție și lista locurilor disponibile.

Informaţii referitoare la Programul de mobilităţi individuale Erasmus+ organizate cu instituţiile din statele partenere programului Erasmus+ (Partner Countries) pot fi găsite accesând următorul link: <http://ri.uvt.ro/erasmus-mobilitati-cu-partner-countries/>

În vederea realizării programului de mobilităţi aprobat în cadrul Cartei Erasmus a UVT, participantul va primi sprijin financiar din fondurile Comisiei Europene pentrucheltuieli de subzistenţă şi pentru cheltuieli de transport. Astfel, participantului la mobilitate *Erasmus+ OUTGOING* într-o ţară parteneră programului, i se acordă:

* grant Erasmus+ pentru subzistenţă: 700 euro / 30 zile;
* grant Erasmus+ pentru costuri de transport: diferă în funcţie de distanţa dintre locul de origine şi locul de desfăşurare a activităţii, după cum urmează:

|  |  |
| --- | --- |
| Distanţa | Suma per participant în euro |
| Între 10 şi 99 km: | 20 |
| Între 100 şi 499 km: | 180 |
| Între 500 şi 1999 km: | 275 |
| Între 2000 şi 2999 km: | 360 |
| Între 3000 şi 3999 km: | 530 |
| Între 4000 şi 7999 km: | 820 |
| 8000 km sau mai mult: | 1500 |

Distanţa dintre locul de origine şi locul de desfăşurare a activităţii se calculează utilizând [*Calculatorul pentru distanţe*](http://ec.europa.eu/programmes/erasmus-plus/resources/distance-calculator_en)pus la dispoziţie de către Comisia Europeană: http://ec.europa.eu/programmes/erasmus-plus/resources/distance-calculator\_en

Calendarul selecției:

* depunerea dosarelor la secretariatul facultății: 30 septembrie – 18 octombrie 2019;
* selecția studenților: 21 - 24 octombrie 2019;
* contestaţii: 25 octombrie 2019;
* transmiterea rezultatelor: 25 octombrie 2019.

Dosarul trebuie să conțină următoarele documente (în limba română sau o limbă de circulație europeană):

* Adeverință cu media anilor anteriori – minim 7. Pentru studenții la Masterat se va lua în calcul în mod obligatoriu și media anilor absolviți la nivel de Licență;
* Curriculum Vitae – se poate folosi modelul european de CV: Europass;
* Scrisoare de motivaţie care să justifice universitatea aleasă;
* Certificat de cunoaștere a limbii țării respective – nivel minim B1 (poate fi orice diplomă care atestă cunoștințe medii de limbă străină sau certificate emise de departamentele de limbi străine ale fiecărei facultăți; nu și pentru studenții care studiază limba respectivă ca parte integrantă din specializarea lor);
* Cerere către Decan (se menționează facultatea, secția, anul, universitatea pentru care aplică – maxim 3 opțiuni în ordinea preferinței- și propunerea disciplinelor ce vor fi studiate pe durata mobilității).

Selecţia participanţilor la mobilităţi *Erasmus+ OUTGOING*organizate între UVT şi instituţii provenind din state partenere programului Erasmus+ (Partner Countries), se realizează în conformitate cu *Regulamentul Erasmus+ OUTGOING* al UVT, respectând criteriile de selecţie prevăzute în regulament.

Procesul verbal întocmit de Comisia de selecţie trebuie să fie însoţit de declarațiile de evitare a conflictului de interese semnate de către membrii comisiei precum și de decizia de numire a comisiei de selecție. Componența minimală a comisiei de selecție este următoarea: coordonatorul departamental Erasmus+, un cadru didactic din cadrul facultății, un cadru didactic al altei facultăți. Vă rugăm să transmiteți la DRI, atât în format printat cât şi electronic (la adresa de e-mail: claudia.tanasescu@e-uvt.ro), lista studenților selectați, a rezervelor și a candidaților respinși, însoțită de dosarele tuturor acestora până la data de **25 octombrie 2019**. Lista va cuprinde numele și prenumele studentului, specializarea, nivelul de studii (1=licență, 2=masterat, 3=doctorat), anul de studii, universitatea parteneră, date de contact ale studentului (adresă de e-mail și telefon) și punctajul obținut, conform modelului alăturat.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.crt.** | **Nume** | **Prenume** | **Specializarea** | **Nivelul de studii** | **Anul de studii** | **Univ.parteneră (cod Erasmus)** | **Adresa de e-mail** | **Telefon** |  |
| **Punctaj** |

Având în vederecaracterul restrictiv în ceea ce priveşte bugetul alocat pentru mobilităţi individuale realizate între UVT şi instituţii proveniente din ţări partenere programului Erasmus+ (Partner Countries), în urma centralizării tuturor rezultatelor selecţiilor desfăşurate la nivelul fiecărei facultăți, se va organiza o nouă comisie de selecţie la nivel instituţional-centralizat. Această a doua Comisie se va întruni în cazul în care numărul total al candidaților declarați admiși va depăși numărul de locuri disponibile, în vederea definitivării listei finale a candidaţilor declaraţi admişi pentru mobilităţi individualeErasmus+ outgoing de studiurealizate între UVT şi instituţii provenind din ţări partenere programului Erasmus+ pentru semestrul al II-lea al anului universitar 2019-2020. Rezultatele finale ale selecţiei vor fi transmise în 01 noiembrie 2019tuturor participanţilor. Având în vedere acest context, vă rugăm să ne transmiteţi rezultatele conform solicitărilor de mai sus.

De asemenea, vă aducem la cunoștință faptul căîn data de **10 octombrie 2019**, în  **Amfiteatrul A01**, începând cu ora **15:00**, Departamentului de Relaţii Internaţionale va organiza un **seminar de informare** referitor la mobilitățile Erasmus+ pentru studenți. La această întâlnire sunt invitați studenţii UVT interesaţi să participe la programul de mobilităţi de studii Erasmus+. Vă rugăm să diseminaţi această informaţie în rândul studenților interesaţi să participe la program.

Menţionăm faptul că sprijinul dumneavoastră în diseminarea acestor informaţii în rândul studenţilor este de un real ajutor în demersul echipei noastre de a informa corect toţi studenţii UVT interesaţi să participe la programul de mobilităţi Erasmus+.

Vă rugăm să nu ezitați să ne contactați pentru informații suplimentare!

|  |  |  |  |
| --- | --- | --- | --- |
| Coordonator Instituțional Erasmus+, | |  | Responsabil Erasmus+ Outgoing,  Mobilități de studii, |
| Lect. Univ. Dr. Oana-Roxana IVAN |  | | Claudia TĂNĂSESCU |